Jokniai
Jokniai – kaimas Kėdainių rajono savivaldybės šiaurės rytuose, 5 km į šiaurės vakarus nuo Pagirių, 3 km į šiaurę nuo Vaiškonių. Iš šiaurės, rytų ir vakarų Joknius juosia Pauslajo miškai, apylinkėse teka Šumera su intaku Juodupiu. Yra vandens bokštas, du kryžiai. Tai itin atokus kaimas, esantis per 3 km nuo artimiausios gyvenamos vietos – Vaiškonių. Pasiekiamas iš pastarųjų lauko keliuku, taip pat keliukas veda į Valakus. Seniau apylinkėse būta daugiau kaimų, bet per kolektyvizaciją dauguma jų sunaikinta.